Antifidas

Antifidas (Antifidas) bol grécky sochár v 3. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Antiphidas 

Sochár Antifidas, syn Diognéta z ostrova Nisyros, tvoril v 3. storočí pred Kr. Od starovekých autorov o ňom nemáme správy, známa je ale jeho signatúra na mramorovom podstavci zo sochy objavená v archeologickej lokalite akropoly mesta Lindos:
Παυσανίας Ἀγαθαγήτου  Ἀγαθάγ̣η̣τ̣ος καὶ Πολύδωρος ὑπὲρ τοῦ πατρὸς ἰερατεύ̣σαντ̣ος Ἀθαναίαι Λινδίαι καὶ Διὶ Πολιεῖ.  Ἀντιφίδας Διογνήτου Νισύριος ἐποίησε. preklad: Pausanias syn Agathagéta  Agathagétos a Polydóros pre otca kňazov Atény Lindskej a Dia Poliea  Antifidas syn Diognéta z Nisyrosu zhotovil.
- text v starogréčtineInscriptiones Graecae, Lindos II 83 

Znalci nápis z podstavca sochy kňaza Pausania datujú do roku 272 pred Kr. Zo stôp na povrchu podstavca je zrejmé, že táto socha bola koncipovaná podľa tzv. Polykleitovej schémy, pravá noha bola predsunutá a malá diera pri nej naznačuje, že sa opierala o akúsi tyč alebo žezlo, ľavá ostala vzadu (tým sa vysunul jeden bok sochy a vyvrátilo rameno a vznikol tak slávny kontrapost, taký príznačný pre Polykleitove diela)

 Referencie a bibliografia 


Kategória:Sochári starovekého Grécka